lv en de lv lv lv lt lv lv lv lv lv de lv lv tr lv lv hbs_lat lv lv lv lv en lv lv lv lv nl lv lv lv uz hbs_lat fi ceb lv lv lv lv hbs_lat lv lv lv lv lv lv lv lv lv en lv lv lt lv lv lv lv la lv lv lv lv lv lv lv nl lv lv lv sl lv lv lv lv lv lv lv lv en lv en lv en lv en lv en lv en en nl en lv lv lv en lv lv lv lv lv en lv lv fr lv lv de lv de vo lv fr en en pl en en en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en en fr en fr lv lv sl mn lv es nl lv lv lv lv lv lv lv lv lv lv lv lv en lv lv lv lv en lv lv lv en en en en en en en en en en
Gaismu sauca – gaisma ausa Alojā – Alojas administrācija
Alojas pilsētas un pagasta pārvalde
Gaismu sauca – gaisma ausa Alojā
Alojas novada dome22.09.201523.09.2015 Aktualitātes, Alojas Ausekļa vidusskola, Alojas ev.lut.draudze, Alojas kultūras nams, Alojas pagasts un pilsēta, Alojas pilsētas bibliotēka, Alojas sporta halle
Ar brīnišķīgu koncertu Alojas evaņģēliski luteriskajā baznīcā sestdien sākās alojiešu izcilākā novadnieka, dzejnieka Ausekļa 165.dzimšanas dienas svinības “Gaismu sauca”.
Atklājot svētkus, sanākušos uzrunāja Alojas kultūras nama direktore Ineta Laizāne, Izglītības, kultūras un sporta jautājumu komitejas priekšsēdētāja Inga Mauriņa – Kaļva un Latvijas Nacionālā kultūras centra direktore Signe Pujāte. Latvijas Mūzikas akadēmijas jauktā kora “Sōla” (diriģents Kaspars Ādamsons) un Ādažu mākslas un mūzikas skolas kamerorķestra (vadītāja Vita Zemture) izpildījumā skanēja latviešu kora mūzikas klasika ar Ausekļa vārdiem. Jāzepa Vītola dziesmu “Gaismas pils” koncerta apmeklētāji, kājās stāvot, dziedāja līdz ar māksliniekiem.
Pēc tam visi pulcējās Jūras ielā pie piemiņas akmens dzejniekam Auseklim un citiem izciliem alojiešiem, kur satikās dzejnieka pēcteči – Krogzemju un Dreimaņu dzimtas. Visus uzrunāja Alojas muzeja vadītāja Līga Moderniece, lasot dzeju, bet Latvijas karogam plīvojot, Alojas meiteņu kora izpildījumā skanēja dziesma “Uz skolu”, kas ir arī Alojas Ausekļa vidusskolas (AAV) himna. Piemiņas mirklim noslēdzoties, interesentus jau gaidīja Dzejas autobuss. Tajā svētku viesus sagaidīja šoferis Modris Dūrēns un AAV skolēni Edgars Roļskijs un Mārtiņš Elsiņš, kuri visa ceļa garumā parūpējās par muzikālo pavadījumu, pamudināt dziedāt arī autobusa pasažierus. Ceļā  uz dzejnieka dzimtajām mājām Ungurpils “Sīpolos”, ekskursijas laikā pa šo vietu un dodoties atpakaļ uz Aloju, ar Ausekļa dzīvesstāstu iepazīstināja L.Moderniece. Brauciens noslēdzās AAV pagalmā pie dzejnieka pieminekļa, kura pakāji rotāja bērnu veidots ziedu paklājs. Ausekļa pēcteči turpināja ceļu uz Alojas muzeju, kur ar tā vadītāju pārrunāja atmiņu stāstus un vēstures liecības.
Svētku krāšņākais notikums bija dziesmu jaunrades konkursa „Kas mēs bijām, būsim, esam” fināla koncerts “Lai top!”, kas, kā ierasts, notika AAV sporta halles zālē. Koncertu vadīja mūzikas žurnālists Orests Silabriedis. Tajā piedalījās 16 mūzikas skolu kori no Aizkraukles, Alojas, Ādažiem, Cēsīm, Jelgavas, Madonas, Rīgas, Salaspils, Saulkrastiem, Smiltenes, Strenčiem, Valmieras, un Vecumniekiem, izpildot konkursā godalgotās dziesmas un kopā ar Latvijas Kultūras akadēmijas jaukto kori „SŌLA” un Ādažu mākslas un mūzikas skolas kamerorķestri atskaņojot Jāzepa Vītola dziesmas ar Ausekļa vārdiem „Beverīnas dziedonis” un “Gaismas pils”, kā arī konkursam veltītos darbus – Selgas Mences dziesmu ar Kārļa Skalbes vārdiem „Saulīte” un Uģa Prauliņa dziesmu ar Ausekļa vārdiem „Latvj’u tautas rīts”. Apvienotos korus diriģēja virsdiriģenti Aira Birziņa, Liene Batņa un Kaspars Ādamsons.
Izdevniecības „Musica Baltica” direktore Solvita Sējāne teica uzrunu un prezentēja konkursā godalgoto dziesmu nošu burtnīcas “Jaunie jaunajiem” 2.daļu, par sadarbību pateicoties diriģentei Mārai Skridei. Komponisti Selga Mence un Ēriks Ešenvalds, kā arī M.Skride konkursa fināla uzvarētājiem Filipam Babrim, Paulai Annai Raiskumai, Ievai Kristapsonei un  Verai Lavrentjevai pasniedza balvas un Alojas novada domes prēmijas. Koncerta noslēgumā svētku dalībniekus un koncerta apmeklētājus ar īpaši veidota video starpniecību sveica Jānis Streičs, runājot Ausekļa dzejoli “Dievozolu trijotne”.
Pēc koncerta no vidusskolas pa Ausekļa ielu svētku dalībnieki devās sveču Gaismas ceļā uz dzejnieka Ausekļa kapa vietu Alojas kapsētā. Gājiena dalībniekus priecēja ne vien izgaismotā iela, bet arī dažu alojiešu radošums, kuri ar dažādiem gaismas elementiem bija izrotājuši arī savas mājas un pagalmus. Pie Ausekļa atdusas vietas tika noliktas svecītes un ziedi. Tikmēr AAV skolēni skaitīja dzejniekam veltītus dzejoļus un muzicēja pūtēju orķestris “Pociems”.
Paldies par svētku “Gaismu sauca” veidošanu un viesu uzņemšanu:
Mārai Skridei, Ingai Neimanei, Līgai Moderniecei, Lailai Ulmanei, Inesei Mētriņai, Sarmītei Frīdenfeldei, Ilonai Vītolai, Dacei Lācei, Ingai Mauriņai-Kaļvai, Zanei Landsmanei, Arvīdam Ozolam, Aldim Mercam, Antrai un Vēsmai Ozolām, Jānim Virsim, Modrim Lilenblatam, Modrim Dūrenam, Artim Bērziņam, Valdim Pārupam, Klāvam Elsiņam, Mārtiņam Elsiņam, Edgaram Roļskijam, Andrejam Vaičukam, Ivetai Čečiņai, Aijai Krumholcei, AAV skolēniem un  darbiniekiem, AMMS audzēkņiem un pedagogiem, SIA “Alojas novada Saimniekserviss” darbiniekiem, Irai Rudzītei, Dainuvītei Mangulsonei, Liesmai Rudzinskai, Inesei Lāčauniecei, Marutai Gaugerei, Rasmai Oinaskovai, Evijai Pētersonei, Maijai Bašenai, Lijai Lapsiņai, Lilitai Līsmanei, Anitai Zvērai, Anitai Viziņai -Nīlsenai, Gunai Lambertei, Gunai Krūmiņai, Antrai Miķelsonei, SIA “Mieriņš”, SIA “Avotiņš LC”, vidusskolas ēdnīcas darbiniecēm, Puikules tautas namam, Vilzēnu tautas namam.
Paldies par atbalstu Valsts Kultūrkapitāla fondam, Latvijas Valsts mežiem, Vidzemes plānošanas reģiona administrācijai un Alojas novada domei.
Dzejnieka Ausekļa 165.dzimšanas dienu gaidot
Novēlējumi dzejniekam Auseklim 165.jubilejā
← Novēlējumi dzejniekam Auseklim 165.jubilejā
Latvijas futbola izlases pavadoņu vidū arī Alojas novada sporta skolas futbolists Elvis Tomsons →
Limbažu novada Alojas pilsētas valsts un pašvaldības vienotais klientu apkalpošanas centrs (Alojas VPVKAC)
Atvainojiet, šobrīd neviena aptauja nav pieejama!
Tweets Alojas Novada jaunumi
Pieejams jauns digitālais rīks — “Klimata kalkulators pasākumu organizatoriem”
Ģimene un bērni – vērtība Alojā!
Mūzikas skolas saņem datortehnikas ziedojumu no AS “SEB banka”
SIA “Data eksperts” datorsistēmu inženieris Aigars Meisters, kurš arī sniedz IT pakalpojumus Alojas administrācijas iestādēs, uzrunājot Limbažu novada pašvaldības Alojas administrācijas vadītāju Aivaru Krūmiņu, aicināja iesaistīties akcijā, kas rastu iespēju saņemt lietotas datortehnikas ziedojumu Jāņa Zirņa Staiceles mūzikas un mākslas…
SIVA aicina uz starptautisko zinātnisko konferenci “Izglītība. Atbalsts. Sadarbība.”
Š.g. 3.decembrī tiešsaistē norisināsies Sociālās integrācijas valsts aģentūras Koledžas 12.zinātniskā konference “Izglītība. Atbalsts. Sadarbība.”. Konferences laikā ar savām zināšanām un pieredzi dalīsies gan Eiropas Rehabilitācijas platformas projektu vadītājs Mathias Maucher un Portugāles Profesionālās rehabilitācijas centra CRPG pārstāvis, gan Latvijas iestāžu…
Līdz decembrim aicina skolēnus piedalīties konkursā par tīru vidi
Rūpējoties par dabas saglabāšanu, Lielā Talka aicina 5. – 12. klašu skolēnus piedalīties konkursā “Tīra vide – neatņemama mana un manu vienaudžu Latvijas sastāvdaļa”. Konkursa mērķis ir aktualizēt nepieciešamību rūpēties par vidi, lai saglabātu to tīru, skaistu nākamajām paaudzēt. Savās…
Aizvadīta 2021. gada sezona Latvijas Amatieru čempionātā motokrosā
16. septembrī notiks Stipro skrējiens
28. un 29. augustā notiks bezmaksas laivošanas nodarbības
Virtuālais asistents uzziņām un jautājumiem saistībā ar Covid – 19
Copyright © 2022 Alojas administrācija. Theme by Colorlib Powered by WordPress
Izstrādājusi Alojas novada iedzīvotāja Rūta Grasberga
Alojas novada pašvaldības mājas lapas vietnē tiek izmantotas sīkdatnes (angļu valodā „cookies”). PiekrītuNepiekrītu Papildus informāciju skatīt Šeit
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.